Izak du Plessis se eerste boek - Boereverneukers.
Boereverneukers is een van daardie heerlike boeke wat ŉ mens so bietjie vir die mensdom (en jouself) laat lag, want ons almal het al onder ‘n swendelaar deurgeloop. Hulle lieg, bedrieg en gee voor, en hulle is meesters as dit kom by inligting verdraai, die waarheid verdoesel, geld verduister en lewens verwoes. Eers wen hulle jou vertroue, en voor jy jou oë kan uitvee, is jy nie net jou reputasie kwyt nie, maar dikwels ook sommer alles wat jy besit. Tog kom selfs swendelaars hul moses teë, en dís wat die leser soveel genot gee: om te sien hoe sit selfs die mees agterbakse swendelaar se turf uiteindelik!
Heerlike kos + slim storie = Rooi Haring
Ontmoet vir Schalk Schoombie, bekroonde joernalis en dramaturg. Sy tweede roman, Rooi Haring, het onlangs verskyn. Soos die titel aandui, is dit ŉ boek oor dwaalspore, maar ook een waarin kos ŉ groot rol speel.
Rooi Haring is ‘n aweregse speurverhaal om meer as een rede. Die belangrikste rede is waarskynlik die kostema, iets wat feitlik ongekarteerde gebied is in gewilde Afrikaanse fiksie.
Erns Grundling – 1025 km te voet
“Jy kan ‘n seer knie weg stap … jy kan ‘n seer hart reg stap …” So gesels Erns Grundling oor sy boek Elders, die Camino (NB Uitgewers). Dit is aangewys as die gewildste onder boekwurms in die leefstyl-afdeling by vanjaar se WoordTROFees. Pryse is toegeken vir die topverkopers in die afdelings vir fiksie, poësie en leefstyl, en ŉ spesiale nuwe toekenning is ook vanjaar ingestel. Kyk hier hoe gesels Erns oor sy boek en lees meer oor vanjaar se trofees.
Bibi Slippers (32) het vanjaar die literêre wêreld behoorlik laat regopsit met haar digbundel fotostaatmasjien, wat bekroon is met die Eugene Marais-prys, die UJ-debuutprys en die Elisabeth Eybers-prys. Maar wie is Bibi Slippers?
Deur Ilse Salzwedel.
'n Wolf in Skaapsklere en ander idiome – Kobus Galloway.
Hy was maar ses jaar oud toe hy sy eerste spotprente geteken het, en vandag is Kobus Galloway, ŉ opgeleide grafiese kunstenaar van Kaapstad, ŉ huishoudelike naam. Sy eerste dubbelsinnige Afrikaanse strokiesprente het in 1999 die lig gesien.
Die nuwe AWS - die lig in jou taaltonnel.
Asterix en Obelix praat Afrikaans.
Vat jou hele hart' ... Nege jaar in China word 'n reis na binne.
Elkarien Fourie en haar man Tienie is albei gewese joernaliste wat al in verskeie lande gewoon het. Haar onlangse boek, Vat jou hele hart, vertel die verhaal van hul nege jaar in China. Sy het met Ilse Salzwedel gesels.
Van filmdraaiboeke tot digitale kinderverhaalreise en sprokiesavonture … in Afrikaans is daar 'n skatkis vol ontspanning vir elke sintuig, smaak en belangstelling. Statistiek sê Suid-Afrikaners spandeer meer geld aan sjokolade as boeke, maar as 'n mens die lys sien van nuwe boeke wat vanjaar die lig sien, is dit haas onmoontlik om te glo.
'n Blad oor gedigte en hierdie woordwoekeraars is oppad. Gaan kyk gerus intussen by LitNet wat 'n wonderlike lys van 100 gewildste Afrikaanse gedigte saamgestel het. Lees meer ...
Hier vind jy ‘n nuttige boekekalender sodat jy weet waarna jy kan uitsien.
Afrikaanse resensies en boekgesprekke in Februarie 2017.